
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση Υπηρεσιακών Συμβουλίων στην ΕΡΤ-ΑΕ. 1 

Αντικατάσταση μέλους στην Επιτροπή για την.Τοπική Ραδιοφω¬ 
νία . 2 

Συμπλήρωση του Γενικού Κανονισμού Προσωπικού και του Υπηρε¬ 
σιακού Οργανισμού της πρώην ΕΡΤ-1 . 3 

Διαδικασία και δικαιολογητικά για χορήγηση κοινοτικής ενίσχυσης 

στον τομέα των σπόρων σποράς. 4 

λικών Κτιρίων. 5 

Σχολής Κοιλών Τεχνών.. 6 

Διορισμός Διοικητικού Συμβουλίου στον Ο.Δ.Ι.Ε.. . 7 


Μεταβίβαση άσκησης αρμοδιοτήτων της Γενικής Γραμματείας 
Απόδημου Ελληνισμού (Γ.Γ.Α.Ε.) στη Γενική Γραμματέα και 
στους υπαλλήλους που εκτελούν καθήκοντα προϊσταμένων των 
Οργανικών μονάδων της του δικαιώματος να υπογράφουν «Με 

εντολή Υφυπουργού»..'.,. 8 

Μετάθεση ημερομηνίας έναρξης ισχύος των 57430/266/ 
12.2.1988, 69401/691/18.4.1988 αποφάσεων και 82657/ 
964/13.6.88 εγκυκλίου του Υπουργ. Μεταφορών και Επικοι¬ 


νωνιών . 9 

Χορήγηση Α.Τ.Α. Γ' τετράμηνου 1988 στους συνταξιούχους του 

Ν.Α.Τ.10 

Έγκριση του ΟΕΥ του Α ΚΑΠΗ Περάματος, Ν. Πειραιά.11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 172/Ζ2/27 (1) 


Συγκρότηση Υπηρεσιακών Συμβουλίων στην ΕΡΤ-ΑΕ. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 19 §5 του Ν. 1730/87 «Ελληνική Ρα¬ 
διοφωνία - Τηλεόραση ΑΕ (ΕΡΤ-Α.Ε.)». 

2. Τις διατάξεις του Π.Δ. 381/77 «Περί Οργανισμού της παρά τω 
Υπουργείω Προεδρίας Κυβερνήσεως Γενικής Γραμματείας Τύπου και 
Πληροφοριών (Γ.Γ.Τ. & Π.)» όπως τροποποιήθηκε μεταγενέστερα. 

3. Τις διατάξεις του ισχύοντος Γ.Κ.Π. και του Υπηρεσιακού Οργανι¬ 
σμού της τέως ΕΡΤ-1 όπως έχουν τροποποιηθεί μέχρι σήμερα. 

4. Τις διατάξεις του Π.Δ. 300/74 «Περί κυρώσεως του Οργανισμού 
της Υπηρεσίας Ενημερώσεως Ενόπλων Δυνάμεων». 

5. Το 32542/30.12.88 έγγραφο της ΕΡΤ-Α.Ε. 

6. Τη 46/12.12.88 (Θέμα 32ο) Απόφαση του Δ.Σ. της ΕΡΤ-Α.Ε. 

7. Την Υ.595/29.6.88 απόφαση του Πρωθυπουργού «Καθορισμός 
αρμοδιοτήτων του Αναπληρωτή Υπουργού Προεδρίας της Κυβέρνησης 


Δημητρίου Μαρούδα», αποφασίζουμε: 

Συγκροτούμε τα παρακάτω Υπηρεσιακά Συμβούλια στην ΕΡΤ-Α.Ε. 
ως εξής: 

1. Πρωτοβάθμιο Υπηρεσιακό Συμβούλιο που απαρτίζεται από: 

α) Το Γενικό Δ/ντή Διοίκησης - Διαχείρισης της ΕΡΤ-Α.Ε., ως Πρό¬ 
εδρο. 

β) Τρεις Γενικούς Διευθυντές (με αναπληρωτές τους που θα ορισθούν 
με απόφαση του Προέδρου - Διευθύνοντος Συμβούλου). 

Όταν συζητείται θέμοίπου αφορά τη Γενική Δ/νση Βόρειας Ελλάδας 
τη θέση ενός Γενικού Δ/ντή θα καταλαμβάνει ο Γενικός Δ/ντής Βορ. 
Ελλάδας. 

γ) Τρεις εκπροσώπους των εργαζομένων με ισάριθμα αναπληρωμα¬ 
τικά μέλη που θα ορίσει ή ΠΟΣΠΕΙΤ. 

2. Δευτεροβάθμιο Υπηρεσιακό Συμβούλιο που απαρτίζεται από: 

α) Τον Πρόεδρο Διευθύνοντα - Σύμβουλο, ως Πρόεδρο με (αναπληρω¬ 
ματικό μέλος τον Αντιπρόεδρο του Δ.Σ. 

β) Τρία μέλη του Δ.Σ. (που θα ορισθούν από το Δ.Σ. με ισάριθμα (ανα¬ 
πληρωματικά μέλη). 

γ) Τρεις εκπροσώπους των εργαζομένων με ισάριθμα (αναπληρωμα¬ 
τικά μέλη που θα ορισθούν από την ΠΟΣΠΕΡΤ. 

Το Πρωτοβάθμιο Υπηρεσιακό Συμβούλιο θα ασχολείται με όλα τα 
θέματα υπηρεσιακής κατάστασης του προσωπικού της ΕΡΤ-Α.Ε. σε 
πρώτο βαθμό. 

Το Δευτεροβάθμιο Υπηρεσιακό Συμβούλιο θα ασχολείται με όλα τα 
θέματα υπηρεσιακής κατάστασης του προσωπικού της ΕΡΤ-Α.Ε. σε 
δεύτερο βαθμό. 

Οι εισηγητές και οι γραμματείς των παραπάνω Υπηρεσιακών Συμ¬ 
βουλίων, καθώς επίσης και οι κανόνες λειτουργίας των Υπηρεσιακών 
Συμβουλίων ορίζονται με απόφαση του Προέδρου - Διευθύνοντα Συμ¬ 
βούλου. 

Η θητεία των μελών των Υπηρεσιακών Συμβουλίων που θα συγκρο¬ 
τηθούν για πρώτη φορά μετά τη δημοσίευση της παρούσας απόφασης 
θα διαρκέσει μέχρι τη δημοσίευση και έναρξη ισχύος του προβλεπόμε- 
νου, από το άρθρο 19 παρ. 4 Ν. 1730/87, Γενικού Κανονισμού Προ¬ 
σωπικού της ΕΡΤ-Α.Ε. 

Η αριθ. 1840/Ζ2/100/24.2.88 Απόφαση του Υπουργού Προε¬ 
δρίας της Κυβέρνησης (ΦΕΚ 127/3.3.88 τ.Β’) καταργείται. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 16 Ιανουάριου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΔΗΜ. ΜΑΡΟΥΔΑΣ 
- φ -- 

Αριθ. 593/Ζ2/68 (2) 

Αντικατάσταση μέλους στην Επιτροπή για την Τοπική Ραδιοφωνία. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 2 του Ν. 1730/87 «Ελληνική Ραδιοφω- 

νία - Τηλεόραση Α.Ε.» (ΕΡΤ-Α.Ε.). 

2. Τις διατάξεις των άρθρων 16 παρ. 24 του Π.Δ. 25/1988 «Όροι 
και προϋποθέσεις για την ίδρυση τοπικών ραδιοφωνικών σταθμών, δια¬ 
δικασία χορήγησης, ανανέωσης κ.λπ.». 

3. Την αρ. 2864/Ζ2/141/1.2.1988 απόφαση συγκρότησης της 
Επιτροπής για την Τοπική Ραδιοφωνία (ΦΕΚ 40/Β/1.2.88). 

4. Το αρ. Πρωτ. Γ’ 19/9.1.1989 έγγραφο του Συμβουλίου της Επι¬ 
κράτειας. 

5. Την απόφαση Τ. 595/29.6.88 του Πρωθυπουργού «Καθορισμός 
αρμοδιοτήτων του Αναπληρωτή Υπουργού Προεδρίας της Κυβέρνησης 
Δημητρίου Μαρούδα». 

6. Την αριθ. 24938/Ζ2/1815/22.9.88 απόφασή μας, αποφασί¬ 
ζουμε: . 

Ορίζουμε το Βασίλειο Μποτόπουλο, Πρόεδρο του Συμβουλίου Επι¬ 
κράτειας, ως μέλος στην Επιτροπή για την Τοπική Ραδιοφωνία, σε αντι¬ 
κατάσταση του παραιτηθέντος τ. Προέδρου του Συμβουλίου της Επι¬ 
κράτειας, Βασιλείου Ρώτη, 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιανουάριου 1989 
Ο ΑΝΑΠΛΗΡΩΤΗΣ ΥΠΟΥΡΓΟΣ 

ΔΗΜ. ΜΑΡΟΥΔΑΣ 

-♦- 

Αριθ. 28761/Ζ2/2093 (3) 

Συμπλήρωση του Γενικού Κανονισμού Προσωπικού και του Υπηρεσια¬ 
κού Οργανισμού της πρώην ΕΡΤ-1. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του Ν. 1730/87 «Ελληνική Ραδιοφωνία-Τηλεόραση 
Α.Ε. (ΕΡΤ-Α.Ε.)*. 

2. Τις διατάξεις του Π.Δ. 381/77 «Περί Οργανισμού της παρά τω 
Υπουργείω Προεδρίας Κυβερνήσεως Γενικής Γραμματείας Τύπου και 
Πληροφοριών» όπως τροποποιήθηκε μεταγενέστερα. 

3. Τις αριθ. 11314/Ε/103/4.4.77 και 11315/Ε/104/4.4.77 
αποφάσεις του Υφυπουργού Προεδρίας Κυβερνήσεως με τις οποίες 
εγκρίθηκαν ο Υπηρεσιακός Οργανισμός και ο Γενικός Κανονισμός Προ¬ 
σωπικού της ΕΡΤ-1, όπως τροποποιήθηκαν μεταγενέστερα. 

4. Την αριθ. 40/12.10.88 θέμ. 16ο, θέμ. 1.13 και θεμ. 1.15 από¬ 
φαση του Δ.Σ. της ΕΡΤ-Α.Ε. 

5. Το 26348/26.10.88 έγγραφο της ΕΡΤ-Α.Ε. 

6. Την απόφαση Υ.595/29.6.88 του Πρωθυπουργού «Καθορισμός 
αρμοδιοτήτων του Αναπληρωτή Υπουργού Προεδρίας της Κυβέρνησης 
Δημητρίου Μαρούδα», αποφασίζουμε: 

Συμπληρώνουμε το Γενικό Κανονισμό Προσωπικού και τον Υπηρε¬ 
σιακό Οργανισμό της πρώην ΕΡΤ-1 ως εξής: 

1. Το άρθρο 36 παρ. 3, εδάφια α' και β' του Γενικού Κανονισμού 
Προσωπικού της πρώην ΕΡΤ-1 συμπληρώνεται ως εξής: 

«Απαγορεύεται η καταβολή προς τα τακτικό και έκτακτο προσωπικό 
ειδικής αμοιβής για την εκτέλεση ή προσφορά προς την ΕΡΤ οποιουδή- 
ποτε έργου με σύμβαση έργου ή με οποιονδήποτε άλλο τρόπο. 

Εξαίρεση επιτρέπεται στις περιπτώσεις προσφοράς μουσικού έργου 
από μουσικό της ΕΡΤ οποιασδήποτε ειδικότητας, όταν η σχετική ανά¬ 
γκη δεν μπορεί ή είναι ασύμφορο να αντιμετωπιαθεί με άλλο τρόπο από 
την Εταιρεία, καθώς και στις περιπτώσεις ανάθεσης εκπαιδευτικών κα¬ 
θηκόντων σε υπαλλήλους της ΕΡΤ-Α.Ε. σε επιμορφωτικά προγράμ¬ 
ματα της Εταιρείας και του έργου της μετάφρασης εκπαιδευτικών βι¬ 
βλίων και τεχνικών εγχειριδίων σχετικών με τη Ραδιοτηλεόραση. Η 
σχετική αμοιβή καθορίζεται με απόφαση του Προέδρου - Διευθύνοντος 
Συμβούλου μετά από γνώμη του αρμόδιου Γενικού Διευθυντή». 

2. Στην παρ. 1 του άρθρου 21 του Υπηρεσιακού Οργανισμού της 
πρώην ΕΡΤ-1 προστίθεται μετά τις αρμοδιότητες των πρώτων τεσσά¬ 
ρων τμημάτων της, Τμήμα Κύπρου ως εξής: 

«ε) Τμήμα Κύπρου 

Στην αρμοδιότητα του Τμήματος αυτού ανήκει η φροντίδα για την 
παραγωγή ραδιοτηλεοπτικών προγραμμάτων με θέματα που αναφέρο- 
νται στην Κύπρο, καθώς και η συμπαραγωγή και ανταλλαγή προγραμ¬ 
μάτων με το ΡΙΚ, σε συνεργασία με τις αρμόδιες υπηρεσίες της ΕΡΤ.». 

3. Τα εδάφια ε, στ, ζ, η, θ και ι της παρ. 1 του άρθρου 21 του Υπηρε¬ 
σιακού Οργανισμού της πρώην ΕΡΤ-1 αναριθμούνται αντίστοιχα σε στ, 


ζ, η, θ, ι κάι ια. 

4. Συνιστάται στην ΕΡΤ-Α.Ε. υπηρεσία με την επωνυμία «Γραφείο 
Τύπου της ΕΡΤ-Α.Ε.», η οποία υπάγεται απευθείας στον Πρόεδρο του 
Δ.Σ. - Διευθύνοντα Σύμβουλο της ΕΡΤ-Α.Ε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιανουάριου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΔΗΜ. ΜΑΡΟΥΔΑΣ 

-♦- 

Αριθ. 252609 (4) 

Διαδικασία και δικαιολογητικά για χορήγηση κοινοτικής ενίσχυσης 
στον τομέα των σπόρων σποράς. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του ν. 992/1979 «Περί οργανώσεως των 
διοικητικών υπηρεσιών δια την εφαρμογήν της Συνθήκης Προσχωρή- 
σεως της Ελλάδος εις τας Ευρωπαΐκάς Κοινότητας και ρυθμίσεως συ¬ 
ναφών θεσμικών και οργανωτικών θεμάτων» (ΦΕΚ 280 Α). 

β) Του άρθρου 1 παράγραφοι 1, 2 και 3 του ν. 1338/1983 «Εφαρ¬ 
μογή του κοινοτικού δικαίου» (ΦΕΚ 34Α), όπως τροποποιήθηκε από το 
άρθρο 6 του ν.1440/1984 «Συμμετοχή της Ελλάδος στο κεφάλαιο, 
στα αποθεματικά και στις προβλέψεις της Ευρωπαϊκής Τράπεζας Επεν¬ 
δύσεων, στο κεφάλαιο της Ευρωπαϊκής Κοινότητος Άνθρακος και Χά- 
λυβος και του Οργανισμού Εφοδιασμού ΕΥΡΑΤΟΜ» (ΦΕΚ 70Α). 

2. Την αριθ. Α 9211/ΔΙΟΝΟΣΕ 1737/3.12.1987 κοινή απόφαση 
του Πρωθυπουργού και του Υπουργού Εθνικής Οικονομίας «Ανάθεση 
αρμοδιοτήτων στους Υφυπουργούς Εθνικής Οικονομίας» (ΦΕΚ 702/ 
τ.Β'/4.12.1987), αποφασίζουμε: 

Άρθρο 1 

Σκοπός 

Με την παρούσα απόφαση θεσπίζονται συμπληρωματικά μέτρα που 
ρυθμίζουν την εφαρμογή της χορήγησης ενίσχυσης στους παραγωγούς 
σπόρων σποράς για κάθε εμπορική περίοδο σε εκτέλεση των κανονισμών 
ΕΟΚ: 

α) 2358/71 του Συμβουλίου της 26ης Οκτωβρίου 1971 «Περί κοι¬ 
νής οργανώσεως αγοράς στον τομέα των σπόρων προς σπορά», όπως 
έχει τροποποιηθεί και ισχύει. 

β) 1674/72 του Συμβουλίου της 2ας Αυγούστου 1972 «Περί θεσπί- 
σεως γενικών κανόνων για τη χορήγηση και χρηματοδότηση της ενι- 
σχύσεως στον τομέα των σπόρων προς σπορά», όπως έχει τροποποιηθεί 
και ισχύει. 

γ) 1686/72 της Επιτροπής της 2ας Αυγούστου 1972 «περί ορισμέ¬ 
νων λεπτομερειών που αφορούν την ενίσχυση στον τομέα των σπόρων 
προς σπορά», όπως έχει τροποποιηθεί και ισχύει. 

δ) 1546/75 της Επιτροπής της 18ης Ιουνίου 1975 «Περί προσδιο¬ 
ρισμού της γενεσιουργού αιτίας του δικαιώματος ενισχύσεως για τους 
σπόρους προς σπορά». 

ε) 1962/87 του Συμβουλίου της 2ας Ιουλίου 1987 «Περί καθορι¬ 
σμού των ποσών, ενίσχυσης για την περίοδο εμπορίας 1988-89» (Ε 
184/8, 3.7.87). 

Άρθρο 2 

Διαδικασία και τρόπος πληρωμής της ενίσχυσης 

1. Οι δικαιούχοι της ενίσχυσης σύμφωνα με τους παραπάνω κανονι¬ 
σμούς της ΕΟΚ υποβάλλουν αίτηση ως το υπόδειγμα στο παράρτ. I στις 
Δ/νσεις Γεωργίας - Γραφεία Γεωργ. Ανάπτυξης της περιοχής τους. 

2. Η αίτηση συνοδεύεται από πιστ/κό της αρμόδιας Υπηρεσίας πι¬ 
στοποίησης σπόρων για σπορά, ότι οι εν λόγω ποσότητες σπόρων είναι 
πιστοποιημένες και υποβάλλεται μετά από παράδοση του σπόρου και 
όχι αργότερα από τη 15η Μαΐου του ίδιου έτους εμπορίας. 

Επιπλέον οι αιτήσεις που αφορούν ενίσχυση σπόρων ρυζιού, συνοδεύ¬ 
ονται πέραν από το παραπάνω πιστ/κό, από τιμολόγιο αγοράς (ή πώλη¬ 
σης) του πιστοποιημένου σπόρου -(πρωτότυπο ή θεωρημένο αντίγραφο 
ως προβλέπεται από το Ν. 1599/86)- και από μια βεβαίωση του φο¬ 
ρέα που διακίνησε τους σπόρους, η οποία θα αναγράφει την ποσότητα 
του σπόρου, που πραγματικά τέθηκε σε εμπορία για σπορά. 

3. Τα Γραφεία Γεωργιχής Ανάπτυξης, μετά την παραλαβή των αιτή¬ 
σεων προβαίνουν στον έλεγχο αυτών ως προς την πληρότητά τους και 
συντάσσουν αναλυτικές καταστάσεις πληρωμής κατά Δήμο ή Κοινότητα 
εις 4πλούν, ως το υπόδειγμα στο παράρτημα II. 

Ακολούθως υπογράφουν τις αναλυτικές καταστάσεις πληρωμής και 
τις διαβιβάζουν (αφού κρατήσουν ένα (1) αντίγραφο) μαζί με όλα τα 
δικ/κάστην οικεία Δ/νση Γεωργίας - Τμήμα Παρεμβάσεων και Εισο¬ 
δηματικών Ενισχύσεων (ΠΕΕ). 

4. Η Διεύθυνση Γεωργίας αποστέλλει από ένα (1) αντίγραφο αναλυ¬ 
τικών καταστάσεων πληρωμής υπογεγραμμένο και θεωρημένο στις οι¬ 
κείες Ενώσεις Αγροτικών Συνεταιρισμών προκειμένου οι τελευταίες να 
συντάξουν τις συγκεντρωτικές καταστάσεις πληρωμής ως το υπόδειγμα 
στο παράρτημα III. 

5. Στη συνέχεια η Δ/ναη Γεωργίας προβαίνει στην αναγνώριση και 
εκκαθάριση της δαπάνης και θεώρηση των καταστάσεων και αποστέλ¬ 
λει τις πρωτότυπες αναλυτικές και συγκεντρωτικές καταστάσεις στη 
Διεύθυνση Διαχείρισης Αγορών Γεωργικών Προϊόντων (ΔΙΔΑΓΕΠ) του 
Υπουργείου Γεωργίας. 

Επίσης αποστέλλει στην Ένωση Αγροτικών Συνεταιρισμών ένα θεω¬ 
ρημένο αντίγραφο των συγκεντρωτικών καταστάσεων για το αρχείο 
της, ενώ από ένα αντίγραφο των αναλυτικών και συγκεντρωτικών κα¬ 
ταστάσεων μαζί με όλα τα δικαιολογητικά παραμένει στο αρχείο της 
Διεύθυνσης Γεωργίας για ενδεχόμενο έλεγχο από Κρατικούς ή Κοινοτι¬ 
κούς ελεγκτές ή από υπαλλήλους του ελεγκτικού συνεδρίου. 

6. Η Διεύθυνση Διαχείρισης Αγορών Γεωργικών Προϊόντων του 
Υπουργείου Γεωργίας εκδίδει εντολή πληρωμής στο όνομα της Ένω¬ 
σης Αγροτικών Συνεταιρισμών, η οποία προβαίνει στην πληρωμή των 
δικαιούχων παραγωγών σύμφωνα με τα αριθ. 514665/9.9.85, 
218242/17.11.86 και 191446/2.8.87 έγγραφα της τέως Δ/νσης 
Οικονομικής Διαχείρισης του Υπουργείου Γεωργίας. 

7. Οι Διευθύνσεις Γεωργίας παρακολουθούν την καταβολή της ενί¬ 
σχυσης στους δικαιούχους παραγωγούς από τις Ενώσεις Αγροτικών 
Συνεταιρισμών και μετά το πέρας των πληρωμών συντάσσεται σχετικό 


πρακτικό, στο οποίο θα αναφέρεταϊ ο αριθμός των παραγωγών κατά 
εντολή πληρωμής, το συνολικό ποσό που καταβλήθηκε καθώς και η τε¬ 
λευταία ημερομηνία καταβολής της ενίσχυσης στους δικαιούχους. Το εν 
λόγω πρακτικό συνοδεύει τον αντίστοιχο φάκελο δικαιολογητικών, που 
παραμένει στην οικεία Διεύθυνση Γεωργίας και ένα (1) αντίγραφο που 
αποστέλλεται στην Ένωση Αγροτικών Συνεταιρισμών. 

Ειδικότερα για τους σπόρους σποράς του ρυζιού οι Διευθύνσεις Γεωρ¬ 
γίας πραγματοποιούν δειγματοληπτικούς ελέγχους σχετικά με τη χρη¬ 
σιμοποίηση του επιδοτούμενου σπόρου για σπορά. 

Συντάσσεται έκθεση - πρακτικό που παραμένει στη Διεύθυνση Γεωρ- 
γίας για τυχόν ελέγχους. 

Μετά τον έλεγχο και την αποστολή των δικαιολογητικών για πλη¬ 
ρωμή καθώς και την καταβολή της ενίσχυσης στους δικαιούχους, η 
Διεύθυνση Γεωργίας συντάσσει έκθεση για τους ελέγχους που πραγμα¬ 
τοποίησε καθώς και τις δυσκολίες που τυχόν αντιμετώπισε την οποία 
αποστέλλει στη Δ/νση Διαχείρισης Αγορών Γεωργικών Προϊόντων - 
Τμήμα Λογιστηρίου του Υπουργείου Γεωργίας με κοινοποίηση στο 
Τμήμα Δημητριακών και Βιομηχανικών Προϊόντων της ίδιας Δ/νσης. 

Η έκθεση αυτή είναι απαραίτητη για τους Κοινοτικούς ελέγχους και 
το κλείσιμο των λογαριασμών, και περιλαμβάνει μεταξύ των άλλων και 
τα ακόλουθα στοιχεία: 

α) Αριθμό παραγωγών που έτυχαν της ενίσχυσης 

β) Ποσότητα σπόρων σποράς, κατ’ είδος που έτυχαν της ενίσχυσης 
και 

γ) Ποσότητα σπόρων σποράς κατ’ είδος που μετά τους ελέγχους απο¬ 
κλείσθηκαν της ενίσχυσης καθώς και τους κυριότερους λόγους, για τους 
οποίους έγινε ο αποκλεισμός. 

Άρθρο 3 

Τα παραρτήματα I, II και III αποτελούν αναπόσπαστο μέρος της πα¬ 
ρούσας και έχουν ως εξής: 



ΠΑΡΑΡΤΗΜΑ I 


ΑΙΤΗΣΗ ·■ 


ΕΠΩΝΥΜΟ.... 

ΟΝΟΜΑ . 

ΟΝΟΜΑ ΠΑΤΡΟΣ Ή ΣΥΖΥΓΟΥ . 

ΑΡΙΘ. ΑΣΤΥΝ. ΤΑΥΤΟΤΗΤΑΣ. 

ΤΗΛΕΦΩΝΟ . 

ΔΙΕΥΘΥΝΣΗ ΚΑΤΟΙΚΙΑΣ 


ΠΡΟΣ: ΤΗ ΝΟΜΑΡΧΙΑ 

Δ/ΝΣΗ ΓΕΩΡΓΙΑΣ 

ΤΜΗΜΑ ΠΑΡ/ΣΕΩΝ - ΕΙΣΟΔ. 

ΕΝΙΣΧΥΣΕΩΝ 


Σας παρακαλώ όπως μου χορηγήσετε την προβλεπόμενη από τους 
Κοινοτικούς Κανονισμούς ενίσχυση στον τομέα των σπόρων προς σπορά για 
την περίοδο εμπορίας 198../8.. και συγκεκριμένα για. 


(ΝΟΜΟΣ - ΔΗΜΟΣ - ΚΟΙΝΟΤΗΤΑ) ..εκατόκιλα 

(ΟΔΟΣ - ΑΡΙΘΜΟΣ - ΤΟΜΕΑΣ) ποικιλίας 


ΝΟΜΟΣ - ΔΗΜΟΣ - ΚΟΙΝΟΤΗΤΑ - ΚΑΙ ΤΟΠΟΘΕΣΙΑ ΑΓΡΟΥ 
(στην οποία συγκομίστηκε η παραδοθείσα ποσότητα σπόρου) 


(Αριθμός καταγραφής Συμφωνητικού πολ/σμού σπόρων προς 
σπορά) 


(Υπογραφή) 


Συνημμένα:. 

ΗΜΕΡΟΜΗΝΙΑ: 

























244 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

ΠΑΡΑΡΤΗΜΑ II 


ΝΟΜΑΡΧΙΑ .'. Περίοδος Εμπορίας 

ΔΗΜΟΣ Ή ΚΟΙΝΟΤΗΤΑ . 198.../198... 

ΣΥΝΕΤΑΙΡΙΣΜΟΣ . Είδη σπόρων 

ΑΝΑΛΥΤΙΚΗ 

ΚΑΤΑΣΤΑΣΗ ΠΛΗΡΩΜΗΣ 
Δικαιούχων οικονομικής ενίσχυσης στην παραγωγή 
σπόρων σποράς. 


Α/Α 

ΟΝΟΜ/ΝΥΜΟ 

ΟΝΟΜΑ 

ΠΑΤΡΟΣ 

ΤΟΠΟΣ ΜΟΝΙ¬ 
ΜΟΥ ΚΑΤΟΙΚΙΑΣ 

ΠΟΣΟΤΗΣ ΣΠΟΡΟΥ 
ΔΙΚΑΙΟΥΜΕΝΗΣ 
ΕΝΙΣΧΥΣΗΣ ΣΕ 
ΕΚΑΤΟΚΙΛΑ 

ΕΝΙΣΧΥΣΗ 

ΔΡΧ/ΕΚΑΤΟΚ. 

ΣΥΝΟΛΙΚΟ 

ΠΟΣΟ 

ΕΝΙΣΧΥΣΗΣ 

1 

2 

3 

4 

5 

6 

7 









ΘΕΩΡΗΘΗΚΕ. 


Ο ΔΙΕΥΘΥΝΤΗΣ ΓΕΩΡΓΙΑΣ 


ΒΕΒΑΙΩΝΕΤΑΙ ότι έγιναν οι έλεγχοι που προβλέπονται από τις σχετικές 
αποφάσεις του Υπουργού Γεωργίας. 

Ο ΕΛΕΓΚΤΗΣ 


ΠΑΡΑΡΤΗΜΑ III 

ΣΥΓΚΕΝΤΡΩΤΙΚΗ ΚΑΤΑΣΤΑΣΗ 
Πληρωμής Οικονομικής ενίσχυσης στην παραγωγή σπόρων σποράς 


ΔΙΚΑΙΟΥΧΟΣ 
Ε.Α. ΣΥΝ/ΣΜΩΝ 

ΑΡ. ΜΗΤΡ. 
ΔΙΔΑΓΕΠ 

1 


ΑΡ. ΦΟΡ. ΜΗΤΡΩΟΥ 
Ή ΤΑΥΤΟΤΗΤΟΣ 

2 


ΑΡ. ΛΟΓΑΡΙΑΣΜΟΥ 

4 


ΕΠΩΝΥΜΙΑ 

ΕΔΡΑ 

3 



ΤΡΑΠΕΖΑ 
ΥΠΟΚ/ΜΑ 5 


Α/Α 

ΣΥΝΕΤΑΙΡΙΣΜΟΣ Ή ΔΗΜΟΣ- 
ΚΟΙΝΟΤΗΤΑ 

ΑΡΙΘΜΟΣ 

ΠΑΡΑΓΩΓΩΝ 

ΠΟΣΟΤΗΤΑ ΣΕ 
ΕΚΑΤΟΚΙΛΑ 

ΕΝΙΣΧΥΣΗ 

ΔΡΧ/ΕΚΑΤ, 

ΣΥΝΟΛΙΚΟ 

ΠΟΣΟ ΕΝΙΣΧ. 

6 

7 

8 

9 

10 

11 








ΣΥΝΟΛΟ 


ΝΟΜΑΡΧΙΑ. 

Δ/ΝΣΗ ΓΕΩΡΓΙΑΣ .. 

ΑΡΙΘ. ΠΡΩΤ.. 

Αναγνωρίζεται να εκκαθαρίζεται για δραχμές 


.198 

Ο ΤΜΗΜΑΤΑΡΧΗΣ Ο ΔΙΕΥΘΥΝΤΗΣ 


(ονοματεπώνυμο-σφραγίδα) 

υπογραφή 


Για την Ε.Α. Συν/σμών 

...(σφραγίδα-υπογραφή) 

ΥΠΟΥΡΓΕΙΟ ΓΕΩΡΓΙΑΣ 

ΔΙΕΥΘΥΝΣΗ ΔΙΑΧΕΙΡΙΣΗΣ ΑΓΟΡΩΝ ΓΕΩΡΓΙΚΩΝ ΠΡΟΪΟΝΤΩΝ - 
ΤΜΗΜΑ ΛΟΓΙΣΤΗΡΙΟΥ 


Κ.Α. Εξόδου 1110 

Χρεούμενος λογαριασμός . 

.δρχ. 

Πιστούμενος λογ/σμός. 

.·,.δρχ. 

Αριθ. Κατ. Πληρωμής. 

Αριθμ. Εντολής Πληρωμής. 

Αθήνα .198 


Ο ΤΜΗΜΑΤΑΡΧΗΣ 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Ιανουάριου 1989 


ΥΦΥΠ. ΕΘΝ. ΟΙΚΟΝΟΜΙΑΣ 

ΓΙΑΝΝΟΣ ΠΑΠΑΝΤΩΝΙΟΥ 


ΟΙ ΥΠΟΥΡΓΟΙ 


ΓΕΩΡΓΙΑΣ 

ΓΙΑΝΝΗΣ ΠΟΤΤΑΚΗΣ 

Αριθ. ΣΤ1/116 (5) 

Ανασυγκρότηση του Διοικητικού Συμβουλίου του Οργανισμού Σχολι¬ 
κών Κτιρίων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 3 του ΑΝ. 627/68 «Περί Οργανισμού 
Σχολικών Κτιρίων». 

1. Την αριθ. ΣΤ5/27/20.10.82 κοινή απόφαση των Υπουργών 
Προεδρίας Κυβερνήσεως και Εθνικής Παιδείας και Θρησκευμάτων 
(ΦΕΚ 837/τ.Β’ 22.10.82)·«Περί τροποποιήσεως και συμπληρώαεως 
διατάξεων για τα συλλογικά όργανα αρμοδιότητας ΥΠΕΠΘ». 

3. Την αριθ. ΣΤ5/3/15.1.85 κοινή απόφαση των Υπουργών Προε¬ 
δρίας της Κυβερνήσεως και Εθνικής Παιδείας και Θρησκευμάτων 
(ΦΕΚ 67/τ.Β'/8.2.85) «Περί σύστασης σύνθεσης και ανασύνθεσης 
συλλογικών οργάνων αρμοδιότητας ΥΠΕΠΘ». 

4. Το γεγονός ότι λήγει στις 20.12.1988 η θητεία του ανωτέρω 
Συμβουλίου, αποφασίζουμε: 

Συγκροτούμε το Διοικητικό Συμβούλιο του Οργανισμού Σχολικών 
Κτιρίων ως ακολούθως: 

1. Λεωνίδας Αδαμόπουλος, Σύμβουλος του Π.Ι. με αναπληρωτή του 
το Φανούριο Βώρο, Σύμβουλο του Π.Ι. 

2. Παναγιώτης Μότης, χημικός Μηχανικός-Οικονομολόγος με ανα¬ 
πληρωτή το Γιάννη Γιαννακόπουλο, δικηγόρο. 

3. Μιχάλης Μιχελάκης, πολιτικός μηχανικός με αναπληρωτή τον 
Παναγή Γεωργόπουλο, αρχιτέκτονα. 

4. Ελευθέριος Καραγιαννόπουλος, μόνιμος υπάλληλος με Α’ βαθμό 
του ΥΠΕΠΘ του Κλάδου ΠΕ Τεχνικού με αναπληρωτή τη Σακελλαρίου 
Βαρβάρα, μόνιμη υπάλληλο με Α' βαθμό του κλάδου ΠΕ τεχνικού. 

5. Ηλίας Ζάρκος, μόνιμος υπάλληλος του ΥΠΕΘΟ, με βαθμό Α’ του 
κλάδου ΠΕ3 Διοικητικού με αναπληρωτή τον Παντελή Αγγελόπουλο, 
υπάλληλο του ΥΠΕΘΟ, με βαθμό Α' ΠΕΙ Ειδικών Οικονομολό¬ 
γων. 

6. Γεώργιος Κασσάρας υπάλληλος του ΥΠΟΙΚ, με βαθμό Α’ του 
κλάδου ΠΕΙ Εφοριακών, με αναπληρωτή τον Ιωάννη Παπαλουΐζο 
υπάλληλο του ΥΠΟΙΚ με βαθμό Α' του κλάδου ΠΕΙ Εφοριακών. 

7. Ιωάννης Χριστονάκης, Δήμαρχος Μεταμόρφωσης, με αναπλη¬ 
ρωτή του τον Κωνσταντίνο Πόγκο, Μηχανοτεχνίτη Δήμαρχο Λαυρεω- 
τικής. 

Ορίζουμε Πρόεδρο του ανωτέρω Συμβουλίου του ΟΣΚ τον Πανα 
γιώτη Μότη και αντιπρόεδρο το Μιχάλη Μιχελάκη. 

Η διάρκεια της θητείας του ανωτέρω Συμβουλίου ορίζεται τριετής. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 13 Ιανουάριου 1989 

Ο ΥΠΟΥΡΓΟΣ 

ΓΙΩΡΓΟΣ ΠΑΠΑΝΔΡΕΟΥ 

-♦- 

Αριθ.Φ·130/Β2/5499π.ε· (6) 

Συγκρότηση Υπηρεσιακού Συμβουλίου Προσωπικού της Ανωτάτης 
Σχολής Κιχλών Τεχνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) το άρθρο 14 (παρ. 1 και 2) του Α.Ν. 553/68 (ΦΕΚ 210 τ.Α) 
«περί του Βοηθητικού Διδακτικού Προσ/κού των Α.Ε.Ί.», 

β) τα άρθρα 5,8,9 και 221 (ΦΕΚ 198 τ.Α’)του Π.Δ. 611/77 «περί 
κωδικοποιήσεως εις ενιαίον κείμενον υπό τίτλον «Υπαλληλικός Κώδιξ» 
των ισχυουσών διατάξεων των αναφερομένων εις την κατάστασιν των 
υπαλλήλων του Δημοσίου και των ΝΠΔΔ», 

γ) την αριθμ. ΣΤ 5/14/24.6.82 (ΦΕΚ 435 τ.Β') Υπουργική από¬ 
φαση «αναμόρφωση Συλλογικών Οργάνων Γνωμοδοτικής και Αποφα¬ 
σιστικής Αρμοδιότητας και Υπηρεσιακών Συμβουλίων του Υπουργείου 
Εθνικής Παιδείας και Θρησκευμάτων και ΝΠΔΔ που εποπτεύονται από 
αυτό», 

δ) την αριθμ. Η. 5421/7.7.82 κοινή απόφαση του Πρωθυπουργού 
και του Υπουργού Εθν. Παιδείας και Θρησκευμάτων (ΦΕΚ 474/Β/ 
13.7.82), 


ε) τη γνώμη της Συγκλήτου της Ανωτάτης Σχολής Καλών Τεχνών 
(συνεδρίαση 12.12.1988), αποφασίζουμε: 

Συγκροτούμε υπηρεσιακό συμβούλιο προσωπικού της Ανωτάτης 
Σχολής Καλών Τεχνών από 1.1.1989 και για το χρονικό διάστημα δύο 
(2) ετών ως ακολούθως: 

Α) ΤΑΚΤΙΚΑ ΜΕΛΗ: 

1) Γεώργιος Νικολαΐδης, Πρύτανης της Σχολής, ως Πρόεδρος 

2) Παναγιώτης Τέτσης, Καθηγητής της Σχολής, ως Αντιπρόε¬ 
δρος 

3) Μαρίνα Λαμπράκη - Πλάκα, Καθηγήτρια της Σχολής, ως μέλος 

4) Αθανάσιος Εξαρχόπουλος, Καθηγητής της Σχολής, ως μέλος 

5) Ιωάννης Παπαδάκης, Αναπληρωτής Καθηγητής της Σχολής, ως 
μέλος. 

Β) ΑΝΑΠΛΗΡΩΜΑΤΙΚΑ ΜΕΛΗ (αντίστοιχα): 

1) Δημήτριος Μυταράς, Καθηγητής της Σχολής 

2) Νικόλαος Κεσσανλής, Καθηγητής της Σχολής 

3) Δημοσθένης Κοκκινίδης, Καθηγητής της Σχολής 

4) Τριαντάφυλλος Πατρασκίδης, Καθηγητής της Σχολής 

5) Ευθύμιος Πανουργιάς, Επίκουρος Καθηγητής της Σχολής 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Ιανουάριου 1989 

Ο ΥΠΟΥΡΓΟΣ 

ΓΙΩΡΓΟΣ ΠΑΠΑΝΔΡΕΟΥ 


♦ 


Αριθ. 867 

Διορισμός Διοικητικού Συμβουλίου στον Ο.Δ.Ι.Ε. 


Ο ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 


(7) 


Σύμφωνα με τις διατάξεις: 

1 .α. Του Α.Ν. 397/68 «περί επανασυστάσεως της Γ ενικής Γ ραμμα- 
τείας Αθλητισμού και των αρμοδιοτήτων αυτής». 

β. Του Ν. 1558/26.7.85 «Κυβέρνηση και Κυβερνητικά Όργανα». 

γ. Του Α.Ν. 598/68 «περί ιδρύσεως Οργανισμού Ιπποδρομιών Ελ¬ 
λάδος», και άλλων τινών διατάξεων όπως τροποποιήθηκε με το Νόμο 
665/77. 

δ: Του Ν. 1646/86 «Μέτρα πρόληψης και καταστολής της βίοις 
στους αθλητικούς χώρους και άλλες διατάξεις». 

2. Την 8901/3.4.84 απόφαση του Υφυπουργού Προεδρίας της Κυ¬ 
βέρνησης με την οποία εγκρίθηκε ο εσωτερικός κανονισμός λειτουργίας 
του Ο.Δ.Ι.Ε. 

3. Την Υ.596/29.6.88 απόφαση του Πρωθυπουργού «Ανάθεση αρ¬ 
μοδιοτήτων στον Αναπλ. Υπουργό Πολιτισμού θ. Στάθη», αποφασί¬ 
ζουμε: 

Διορίζουμε τους παρακάτω ως μέλη του Δ.Σ. του ΟΔΙΕ με θητεία 
όσο το υπόλοιπο της θητείας του Δ.Σ. του ΟΔΙΕ που καθορίστηκε με την 
22902/23.9.88' απόφαση: 

1. Σακκελαρίου Γιάννης, ως Πρόεδρος. 

2. Μανιάτης Γιάννης, ως Αντιπρόεδρος. 

3. Μαστοράκος Γεώργιος, ως μέλος. 

4. Παπαφιλίππου Βασίλης, ως μέλος. 

5. Χατζόπουλος Γιάννης, ως μέλος. 

6. Μαντζιαράκης Σωτήρης, ως μέλος. 

7. Αλαμπάνος Δημήτρης, ως μέλος. 

Επίσης γίνεται αποδεκτή η παραίτηση τών αναπληρωτών Συντονι¬ 
στών Δ/ντών Σπάθή Ευάγγελου και Ρουτζάκη Μιχαήλ και απαλλάσσο¬ 
νται από τα καθήκοντά τους από της κοινοποίησης της απόφασης αυ¬ 
τής· 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Αθήνα, 13 Ιανουάριου 1989 


Ο ΑΝΑΠΛ. ΥΠΟΥΡΓΟΣ 

ΘΕΟΔΩΡΟΣ ΣΤΑΘΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 25 (8) 

Μεταβίβαση άσκησης αρμοδιοτήτων της Γενικής Γραμματείας Απόδη¬ 
μου Ελληνισμού (Γ.Γ.Α.Ε.) στη Γενική Γραμματέα και στους υπαλ¬ 
λήλους που εκτελούν καθήκοντα προϊσταμένων των Οργανικών μο¬ 
νάδων της του δικαιώματος να υπογράφουν «Με εντολή Υφυπουρ¬ 
γού». 

Η ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. α) Του Ν. 1558/1985 «Κυβέρνηση και Κυβερνητικά Όργανα», 
β) Του Ν. 1256/1982 «Για την πολυθεσία κ.λπ.». 

2. Το Π.Δ. 104/1983 «Αρμοδιότητες της Γενικής Γραμματείας 
Απόδημου Ελληνισμού». 

3. Την αριθμ. 52804/1988 Απόφαση του Πρωθυπουργού και της 
Υπουργού Πολιτισμού «Ανάθεση αρμοδιοτήτων Υπουργού Πολιτισμού 
στους Υφυπουργούς Πολιτισμού Μανώλη Χατζηνάκη και Ειρήνη Λα- 
μπράκη» (ΦΕΚ 883/Β/9.12.1988). 

4. Τις διατάξεις του Ν. 1400/1983. 

5. Την ανάγκη διασφάλισης της εύρυθμης και αποδοτικής λειτουρ¬ 
γίας της Γενικής Γραμματείας Απόδημου Ελληνισμού του Υπουργείου 
Πολιτισμού, καθώς και της γρήγορης διεκπεραίωσης των υποθέσεων 
που αναθέτονται σ’ αυτήν, αποφασίζουμε: 

Άρθρο 1 

Μεταβιβάζουμε στη Γενική Γραμματεία Απόδημου Ελληνισμού την 
άσκηση αρμοδιοτήτων των παρακάτω θεμάτων: 

1. Εγκυκλίων και εντολών που αφορούν την εκτέλεση της υπηρεσίας 
των Διευθύνσεων της Γενικής Γραμματείας Απόδημου Ελληνισμού. 

2. Παραπεμπτικών που απευθύνονται στα Υπηρεσιακά και Πειθαρ¬ 
χικά Συμβούλια για τους μόνιμους υπαλλήλους της Γενικής Γραμμα¬ 
τείας Απόδημου Ελληνισμού, τους υπαλλήλους,με σχέση εργασίας Ι.Δ. 
και τους αποσπασμένους σ’ αυτή υπαλλήλους. 

3. Αποφάσεων προσαύξησης του μισθού των υπαλλήλων λόγω χορή¬ 
γησης χρονοεπιδόματος, μεταπτυχιακού επιδόματος κ.λπ. καθώς και 
προσαύξησης των αποδοχών του προσωπικού με σχέση εργασίας ιδιω¬ 
τικού δικαίου. 

4. Χορήγησης κανονικών και αναρρωτικών αδειών στους υπαλλή¬ 
λους της Γενικής Γραμματείας Απόδημου Ελληνισμού και στους απο¬ 
σπασμένους σ’ αυτή από Δημόσιες Υπηρεσίες και Ν.Π.Δ.Δ. και 
Ν.Π.Ι.Δ. 

5 . Διαταγή μετακίνησης μόνιμων υπαλλήλων εκτός έδρας για εκτέ¬ 
λεση Υπηρεσίας. 

6. Διαταγή μετακίνησης εκτός έδρας υπαλλήλων με σχέση εργασίας 
Ιδιωτικού Δικαίου, ή αποσπασμένων υπαλλήλων στη Γενική Γραμμα¬ 
τεία Απόδημου Ελληνισμού από Δημόσιες Υπηρεσίες ή Ν.Π.Δ.Δ. ή 
Ν.Π.Ι.Δ. για εκτέλεση υπηρεσίας. 

7. Εγγράφων για χορήγηση υπηρεσιακών διαβατηρίων. 

8. Αποφάσεων τοποθέτησης ή μετακίνησης των μόνιμων καθώς και 
με σχέση εργασίας ιδιωτικού δικαίου υπαλλήλων. 

9. Αποφάσεων αποσπάσεων και μετατάξεων των μονίμων, καθώς 
και των υπαλλήλων με σχέση εργασίας ιδιωτικού δικαίου, εκτός των 
περιπτώσεων που απαιτείται κοινή υπουργική απόφαση. 

10. Πράξεων ένταξης των υπαλλήλων, 

11. Αποφάσεων χορήγησης κανονικών αδειών σε Προϊσταμένους με 
ή χωρίς αποδοχές. 

12. Πράξεων λύσης της υπαλληλικής σχέσης των μόνιμων υπαλλή- 
λων, εκτός των περιπτώσεων που με την απόφαση αυτή εξουσιοδοτού¬ 
νται άλλα όργανα. 

13. Χορήγησης εκπαιδευτικών αδειών των μόνιμων υποιλλήλων, 
καθώς και των υποιλλήλων με σχέση εργασίας ιδιωτικού δικαίου, εκτός 
των περιπτώσεων που απαιτείται κοινή υπουργική απόφαση. 

14. Ορισμού υπαλλήλων για παρακολούθηση, χωρίς εκπαιδευτική 
άδεια, συνεδρίων, σεμιναρίων και εκπαιδευτικών προγραμμάτων εσω¬ 
τερικού. 

15. Πρόσληψης και λύσης της σύμβασης εργασίας του προσωπικού ■ 
με σχέση εργασίοις ιδιωτικού δικαίου εκτός των περιπτώσεων που με 
την απόφαση αυτή εξουσιοδοτούνται άλλα όργανα. 

16. Ερωτημάτων στη Νομική Διεύθυνση του Υπουργείου. 

17. Απαντήσεων σε αιτήσεις εποινεξέτασης ή αναφορές παραπόνων ή 
καταγγελίες πολιτών κατά ενεργειών ή απαντήσεων υπηρεσιακών ορ¬ 
γάνων. 

18. Εγγράφων που απευθύνονται στα δικαστήρια και αναφέρονται σε 


ένδικα μέσα που έχουν ασκηθεί κατά πράξεων ή παραλείψεων της διοί- 
κησης. 

19. Συγκρότησης όλων των συλλογικών οργάνων, εκτός των περι¬ 
πτώσεων που απαιτείται κοινή υπουργική απόφαση ή που με την από¬ 
φαση αυτή εξουσιοτούνται άλλα όργανα. 

20. Αποφάσεων κατακυρώσεως των κάθε είδους διαγωνισμών, μέ¬ 
χρι του ποσού των τριάντα εκατομμυρίων (30.000.000) κατά περί¬ 
πτωση. 

21. Συμβάσεων των κάθε είδους διαγωνισμών, μέχρι του ποσού των 
δραχμών τριάντα εκατομμυρίων (30.000.000) κατά περίπτωση.- 

22. Εντολών ή αποφάσεων ή εγκρίσεις πραγματοποίησης δαπανών ή 
διάθεσης πιστώσεων και όλων των σχετικών ενεργειών και πράξεων 
που αναφέρονται γενικώς σε προμήθειες και εργασίες, μέχρι του ποσού 
των δραχμών τριάντα εκατομμυρίων (30.000.000) κατά περί¬ 
πτωση. 

23. Αποφάσεων ορισμού υπολόγων μέχρι του ποσού των τριάντα 
εκατομμυρίων δραχμών (30.000.000) κατά περίπτωση. 

24. Εντολών προς τους-υπολόγους για την καταβολή δαπανών από 
τα χρηματικά εντάλματα προπληρωμής που έχουν εκδοθεί στο όνομά 
τους μέχρι του ποσού των δραχμών τριάντα εκατομμυρίων 
(30.000.000) κατά περίπτωση. 

25. Αποφάσεων μεταφοράς πιστώσεων μέχρι του ποσού των τριάντα 
εκατομμυρίων δραχμών (30.000.000) από ένα κωδικό αριθμό σε άλλο 
κωδικό αριθμό. 

26. Αποφάσεων για την επιχορήγηση Δημοσίων Υπηρεσιών, 
Ν.Π.Δ.Δ., Ν.Π.Ι.Δ., Ο.Τ.Α., Συλλόγων κ.λπ. για την εφαρμογή προ¬ 
γραμμάτων και δραστηριοτήτων του κύκλου της Γενικής Γραμματείας 
Απόδημου Ελληνισμού και μέχρι του ποσού των τριάντα εκατομμυρίων 
(30.000.000) δραχμών. 

27. Έγκρισης προϋπολογισμών και απολογισμών επιχορηγούμενων 
φορέων από τη Γενική Γραμματεία Απόδημου Ελληνισμού και μέχρι 
του ποσού τριάντα εκατομμυρίων (30.000.000) δραχμών. 

28. Εκτέλεσης προϋπολογισμού της Γενικήζ Γραμματείας Απόδη¬ 
μου Ελληνισμού έγκρισης δαπανών, παροχής πιστώσεων, εντολών προ¬ 
μηθειών ή εκτέλεσης έργων, αιτήσεων για χορήγηση εξουσιοδοτήσεων 
από το Υπουργείο Εμπορίου για προμήθεια ειδών του ενιαίου προγράμ¬ 
ματος κρατικών προμηθειών, καθώς και σύναψη συμβάσεων για τις 
οποίες υπάρχει εξουσιοδότηση Νόμου μέχρι τριάντα εκατομμύρια 
(30.000.000) δραχμές κατά περίπτωση. 

29. Εγγράφων ή διαταγών για τη διενέργεια διαχειριστικού ελέγχου 
φορέα που χρηματοδοτήθηκε από τη Γενική Γραμματεία Απόδημου Ελ¬ 
ληνισμού. 

30. Των πράξεων αναγνώρισης όλων των εξόδων των Υπηρεσιών 
της Γ ενικής Γ ραμματείας Απόδημου Ελληνισμού, που πραγματοποιού¬ 
νται σύμφωνα με το Νόμο, ύστερα από ανάληψη υποχρέωσης σε βάρος 
του Δημοσίου. 

31. Διαταγών και εγγράφων για τη διενέργεια ελέγχου κάθε νομικού 
προσώπου που έποπτεύεται από τη Γενική Γραμματεία Απόδημου Ελ¬ 
ληνισμού, από Επιθεωρητές Δημοσίων Διαχειρίσεων ή υπαλλήλους της 
Γενικής Γραμματείας Απόδημου Ελληνισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Ιανουάριου 1989 

Η ΥΦΥΠΟΥΡΓΟΣ 

ΕΙΡΗΝΗ ΛΑΜΠΡΑΚΗ 

--φ- 

Αριθ. 51289/23 (9) 

Μετάθεση ημερομηνίας έναρξης ισχύος των 57430/266/12.2.1988, 

69401/691/18.4.1988 αποφάσεων και 82657/964/13.6.88 

εγκυκλίου του Υπουργείου Μεταφορών και Επικοινωνιών. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 9 του ΠΔ 255/84 (ΦΕΚ 100/Α), όπως 
αυτό τροποποιήθηκε με τις διατάξεις των Π.Δ/των 46/85 (ΦΕΚ 
16/Α) και 90/87 (ΦΕΚ 49/Α). 

2. Τις διατάξεις του ΝΔ 638/70 (ΦΕΚ 173/Α) «Περί ιατρικής εξε- 
τάσεως των οδηγών αυτοκινήτων, διτρόχων-τριτρόχων μετά κινητήρος 
και μοτοποδηλάτων όπως αυτό τροποποιήθηκε και ισχύει. 

3. Τις αποφάσεις μας 57430/266/88 (ΦΕΚ 116/Β), 69401/ 
601/88 (ΦΕΚ 274/Β) και την εγκύκλιο 82657/964/13.6.88. 

4. Το γεγονός ότι δεν έχει πραγματοποιηθεί ακόμη η προμήθεια του 

ειδικού δελτίου εκπαίδευσης και εξέτασης για τον εφοδιασμό των Υπη¬ 
ρεσιών Συγκοινωνιών, σε συνδυασμό με το γεγονός ότι δεν έχει υλοποι¬ 
ηθεί η εκπαίδευση των εξεταστών με σκοπό την αναβάθμιση του συστή¬ 
ματος. 

5. Τη 18962/29.11.88 (ΦΕΚ 863/Β) κοινή απόφαση του Πρωθυ¬ 
πουργού και του Υπουργού Μεταφορών και Επικοινωνιών με την οποία 
δόθηκαν αρμοδιότητες στον Υφυπουργό Μεταφορών και Επικοινωνιών 
Ιωάννη Κουτσογιάννη, αποφασίζουμε: 

Ορίζουμε ημερομηνία έναρξης ισχύος των 57430/266/1988, 
69401/601/1988 αποφάσεων και της 82657/964/1988 εγκυ¬ 
κλίου, την 2α Μαΐου 1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Ιανουάριου 1989 

ο υφυπουργοί υ 

ΙΩΑΝΝΗΣ ΚΟΥΤΣΟΓΙΑΝΝΗΣ 



Αριθ. 2311.1/3/89 (10) 

Χορήγηση Α.Τ.Α. Γ' τετραμήνου 1988 στους συνταξιούχους του 

Ν.Α.Τ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Την αριθμ. Α.19199/Δ.955/9.9.1988 απόφαση του Υπουργού 
Εθνικής Οικονομίας για τον καθορισμό του ποσοστού της Α.Τ.Α. για το 
τετράμηνο Σεπτεμβρίου - Δεκεμβρίου καθώς και του διορθωτικού πο¬ 
σού Α.Τ.Α. του Β' τετραμήνου 1988. 

2. Τη με αριθ. 9019/295/25.1.82 απόφαση του Υπουργού Οικο¬ 
νομικών που κυρώθηκε με το άρθρο 55 του Ν. 1249/82 για τον καθο¬ 
ρισμό της Α.Τ.Α. 

3. Τη με αριθμ. 119595/3511/18.12.87 κοινή απόφαση των 
Υπουργών Εθνικής Οικονομίας και Οικονομικών για την κλιμάκωση 
του ποσοστού της Α.Τ.Α. 

4. Το άρθρο 23 του Κ.Ν. 792/78 (ΦΕΚ 220 Α/78) «περί τροπο- 
ποιήσεως και συμπληρώσεως ενίων διατάξεων της περί Ν.Α.Τ. Νομο¬ 
θεσίας και άλλων συναφών διατάξεων». 

5. Την αριθμ. 39 απόφαση του Δ.Σ./Ν.Α.Τ. κατά την 10.10.1988 
συνεδρίασή του. 

6. Τη σύμφωνη γνώμη του Υπουργείου Εθνικής Οικονομίας Δ/νση* 
Τιμών και Εισοδημάτων που διατυπώθηκε με το αριθμ. Α 23921/ 
ΔΊ074/31.10.1988 έγγραφό του. 

7. Τη με αριθμ. 6474/88 (ΦΕΚ 451 Β') απόφαση του Πρωθυπουρ¬ 
γού και του Υπουργού Οικονομικών, «Ανάθεση αρμοδιοτήτων στον 
Υφυπουργό Οικονομικών», αποφασίζουμε: 

1. Στους συνταξιούχους .του Ν.Α.Τ. χορηγείται (αναδρομικά από 
1.9.1988 πέρα από την καταβαλλόμενη σύνταξη όπως αυτή έχει δια¬ 
μορφωθεί την 31.8.1988, το ποσοστό της Α.Τ.Α. 6,5% του τετραμή¬ 
νου ΣΕΠΤΕΜΒΡΙΟΥ - ΔΕΚΕΜΒΡΙΟΥ 1988 στο οποίο συμπεριλαμ- 
βάνεται και διορθωτικό ποσοστό 0,6% του Β' τετραμήνου 1988. 

Ο υπολογισμός του παραπάνω ποσοστού θα γίνει στις καταβαλλόμε¬ 
νες συντάξεις της 31.8.1988 και κλιμακώνεται ανάλογα με το ύψος 
της μηνιαίας σύνταξης ως κατωτέρω: 

α. Για σύνταξη ή τμήμα σύνταξης μέχρι 60.000 δρχ. θα υπολογίζε¬ 
ται ολόκληρο το ποσοστό της Α.Τ.Α. δηλ. 6,5%. 

β. Για τμήμα σύνταξης από 60.001 μέχρι 75.000 δρχ. θα υπολογί¬ 
ζεται το μισό ( ι /ι) του ποσοστού της Α.Τ.Α. μετά την αφαίρεση του εισα- 
γόμενου πληθωρισμού, δηλ. 3,2%. 

γ. Για τμήμα σύνταξης από 75.001 μέχρι 100.000 δρχ. θα υπολο¬ 
γίζεται το ένα τέταρτο (*Λ) του ποσοστού της Α.Τ.Α. μετά την αφαίρεση 
του εισαγόμενου πληθωρισμού δηλ. 1,6%. 

δ. Για τμήμα σύνταξης πέραν από τις 100.000 δρχ. δεν θα υπολογί¬ 
ζεται καθόλου Α.Τ.Α. 

2. Οι κατά τα παραπάνω αυξήσεις λαμβάνονται υπόψη και για τον 
υπολογισμό των δώρων εορτών Πάσχα και Χριστουγέννων ως και της 
πρόσθετης μισής σύνταξης. 


3. Η απόφαση αυτή που ισχύει από 1.9.1988 να δημοσιευθεί στην Εφη¬ 
μερίδα της Κυβερνήσεως και να κυρωθεί με Νόμο. 

Πειραιάς, 12 Ιανουάριου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΠΑΝΑΓ. ΡΟΥΜΕΛΙΩΤΗΣ ΗΛΙΑΣ ΠΑΠΑΗΛΙΑΣ 

ΕΜΠΟΡΙΚΗΣ ΝΑΥΤΙΛΙΑΣ 

ΒΑΣΙΛΕΙΟΣ ΣΑΡΑΝΤΙΤΗΣ 



Αριθ. 33866 (11) 

Έγκριση του ΟΕΥ του Α ΚΑΠΗ Περάματος, Ν. Πειραιά. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθρ. 12 του Ν. 1188/81 «Κώδικας κατάστα¬ 
σης προσωπικού ΟΤΑ» και του άρθρ. 171 του ΠΔ 76/85. 

2. Τις διατάξεις του Ν. 1586/86 και του ΠΔ 37α/1987. 

3. Την αριθμ. 9/1988 απόφαση του Διοικητικού Συμβουλίου του Α 
ΚΑΠΗ Περάματος και την επ’ αυτής 104/1988 απόφαση του δημ. 
συμβουλίου που αφορούν την ψήφιση του ΟΕΥ του Α ΚΑΠΗ. 

4. Τη σύμφωνη γνωμοδότηση του Υπηρεσιακού Συμβουλίου προσω¬ 
πικού ΟΤΑ που διατυπώθηκε στο αριθμ. 9/12.10.1988 πρακτικό του, 
αποφασίζουμε: 

1. Εγκρίνουμε την αριθμ. 9/1988 απόφαση του Διοικητικού Συμ¬ 
βουλίου του Α ΚΑΠΗ Περάματος και την επ’ αυτής 104/1988 από¬ 
φαση του δημοτικού συμβουλίου που αφορούν την ψήφιση του ΟΕΥ του 
Α ΚΑΠΗ που έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
Α ΚΑΠΗ ΠΕΡΑΜΑΤΟΣ 

Άρθρο Ιο 

Η Εσωτερική υπηρεσία του Α ΚΑΠΗ Περάματος απαρτίζεται από: 
ά) Τη Διοικητική Υπηρεσία και 
β) Την Υγιειονομική Υπηρεσία. 

Η ΔΙΟΙΚΗΤΙΚΗ ΥΠΗΡΕΣΙΑ ΑΠΑΡΤΙΖΕΤΑΙ από: 

α) Το Γραφείο Διοίκησης και 

β) Το Γραφείο Κοινωνικών Υπηρεσιών. 

Το Γραφείο διοίκησης προΐσταται όλων των υπηρεσιών και ολόκλη¬ 
ρου του προσωπικού του Α ΚΑΠΗ και είναι υπεύθυνο για την εκτέλεση 
των αποφάσεων του διοικητικού συμβουλίου και του Προέδρου και την 
εύρυθμη λειτουργία του Κέντρου. 

Στο Γ ραφείο Διοίκησης υπάγεται το διοικητικό και βοηθητικό προ¬ 
σωπικό. 

Το Γ ραφείο Κοινωνικών Υπηρεσιών έχει την ευθύνη της μελέτης και 
της αντιμετώπισης των κάθε είδους προβλημάτων πλην εκείνων της 
υγείας, καθώς και της ψυχαγωγίας και της απασχόλησης των μελών 
στα πλαίσια του προγράμματος δραστηριότητας και των αποφάσεων 
της διοίκησης. 

Στο Γ ραφείο Κοινωνικών Υπηρεσιών υπάγετομ το προσωπικό πόυ 
αναφέρεται παρακάτω: 

Η Υγειονομική Υπηρεσία απαρτίζεται από: 
α) Το Γραφείο Ιατροφαρμακευτικής μέριμνας και 
β) Το Γραφείο Θεραπείας. 

Το Γ ραφείο Ιατροφαρμακευτικής μέριμνας έχει την ευθύνη της παρα¬ 
κολούθησης της υγείας των μελών και της παροχής της αναγκαίας 
βοήθειας και περίθαλψης για την πρόληψη ή της θεραπείας των εμφανι¬ 
ζόμενων νοσηρών καταστάσεων. 

Στο γραφείο Ιατροφαρμακευτικής μέριμνας υπάγεται το ιατρικό προ¬ 
σωπικό και η επισκέπτρια αδελφή. 

Το Γραφείο Θεραπείας έχει την ευθύνη της εφαρμογής των ανα¬ 
γκαίων μεθόδων για τη θεραπεία των ειδικών παθήσεων της ηλικίας 
των μελών, καθώς και της χρήσης των σχετικών μέσων που διαθέτει το 
Κέντρο. 

Στο γραφείο θεραπείας υπάγεται το φυσιοθεραπευτικό και εργοθε- 
ραπευτικό προσωπικό. 

Άρθρο 2ο 

Οι θέσεις του προσωπικού είναι οι ακόλουθες: 

Α. ΜΟΝΙΜΟ ΠΡΟΣΩΠΙΚΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


1) Προσωπικό Διοίκησης 

α) Μία θέση Κοινωνικού Λειτουργού με βαθμούς Γ-Α του κλάδου 
ΤΕ2 Κοινωνικών Λειτουργών ο οποίος συνεργάζεται με τα μέλη, το 
προσωπικό και το διοικητικού συμβούλιο για τη λειτουργία του ΚΑΠΗ 
και την οργάνωση εκδηλώσεων. 

2. Υγιεινομικό Προσωπικό 

α) Μία θέση εργοθεραπευτή με βαθμούς Γ-Α του κλάδου ΤΕΙ8 

Δραστηριοποιεί τα μέλη για δημιουργικό και παραγωγικό έργο. 

β) Μία θέση αδελφής Νοσοκόμας τριετούς φοιτήσεως η οποία θα 
βοηθά τον ιατρό και θα παράσχει νοσηλευτική φροντίδα και οδηγίες στα 
μέλη του κλάδου ΤΕ. 

γ) Μία θέση φυσικοθεραπευτή με βαθμούς Γ-Α του κλάδου ΤΕ 10 φυ¬ 
σιοθεραπευτών. 

Έπειτα από γραπτή εντολή ιατρού εφαρφογής φυσικοθεραπευτικής 
αγωγής στα μέλη που έχουν ανάγκη από αυτή. 

Β. ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 

α) Μία θέση ιατρού παθολόγου ή γενικής ιατρικής με βαθμούς Γ-Α 
του κλάδου ΠΕ-15. 

Παροχή ιατρικής περίθαλψης στα μέλη και δίνει οδηγίες για Φαρμα¬ 
κευτική αγωγή. 

Εκτός της Ιατρικής περίθαλψης των μελών παραπέμπτει τα μέλη σε 
(άλλες ειδικότητες και τους χορηγεί συνταγές για φαρμακευτική αγωγή. 
Γ. ΒΟΗΘΗΤΙΚΟ ΠΡΟΣΩΠΙΚΟ 

α) Μία θέση Οικογενειακής Βοηθού, με βαθμούς Δ-Γ του κλάδου 
ΥΕ-15. 

Προσφέρει υπηρεσίες στο σπίτι των μελών που έχουν ανάγκη στο 
σπίτι και εξυπηρετεί τις ανάγκες καθαριότητας του κέντρου. 

Οι υπηρεσίες γραμματείας και διαχειρίσεως ανατίθενται σε Δημοτικό 
Υπάλληλο βάσει του άρθρου 109 του Ν. 1188/81 και σε μέλη του 
ΚΑΠΗ. 

Άρθρο 3ο 

Τα προσόντα, οι προσλήψεις, τα καθήκοντα, τα δικαιώματα, οι ευθύ¬ 
νες, οι υπηρεσιακές μεταβολές, οι λύσεις της εργατικής σχέσης, η ασφά¬ 
λεια κ.λπ. του προσωπικού, ρυθμίζονται με βάση την ισχύουσα κάθε 
φορά και για κάθε κατηγορία νομοθεσία. 

Άρθρο 4ο 

1. Η Προϊσταμένη του «Γραφείου Διοίκησης» είναι και υπηρεσιακή 
προϊσταμένη όλου του προσωπικού του Α' ΚΑΠΗ. 

Συνεργάζεται στενά με το Διοικητικό Συμβούλιο, στις συνεδριάσεις 
του οποίου παρευρίσκεται υποχρεωτικά και με τον Πρόεδρο. 

Συνεργάζεται με το υπόλοιπο προσωπικό και έχει τη διοικητική ευ¬ 


θύνη της εύρυθμης λειτουργίας του Α’ ΚΑΠΗ. 

Έχει την ευθύνη της εκπαίδευσης και της αξιοποίησης των τυχόν 
εθελοντών συνεργατών, καθώς και της παρακολούθησης της πρακτικής 
εξάσκησης των σπουδαστών των Σχολών Κοινωνικών Λειτουργών και 
παραϊατρικών επαγγελμάτων, που τυχόν θα εκπαιδεύονται στο Α' 
ΚΑΠΗ. 

Έχει την ευθύνη των δημοσίων σχέσεων του Α' ΚΑΠΗ και την ευ¬ 
θύνη της οργάνωσης των ψυχαγωγικών πολιτιστικών και λοιπών εκδη¬ 
λώσεων. 

2. Του «Γραφείου Κοινωνικών Λειτουργών» προΐσταται κοινωνική 
λειτουργός, που ορίζεται με απόφαση του Προέδρου, η οποία και έχει 
την ευθύνη της εύρυθμης λειτουργίας του Α’ ΚΑΠΗ. 

3. Της «Υγειονομικής Υπηρεσίας» προΐσταται γιατρός που ορίζεται 
με απόφαση του Προέδρου, ο οποίος προΐσταται και του «Γραφείου Ια¬ 
τροφαρμακευτικής Μέριμνας». 

Οι ιατρικές υπηρεσίες παρέχονται στα μέλη τις ημέρες και ώρες που 
καθορίζονται με απόφαση του Διοικητικού Συμβουλίου και πρέπει να εί¬ 
ναι πλήρης κατά περίπτωση. 

Η επισκέπτρια αδελφή βοηθά τους γιατρούς και έχει από κοινού με 
τον προϊστάμενο γιατρό την ευθύνη του ιατροφαρμακευτικού και υγειο¬ 
νομικού υλικού. Επισκέπτεται με εντολή των γιατρών τα σπίτια των με¬ 
λών και παρέχει τις επιβαλλόμενες υπηρεσίες, νοσηλευτικές ή συμβου¬ 
λευτικές. 

4. Του «Γραφείου θεραπείας» προΐσταται το μέλος του ειδικευμένου 
προσωπικού που ορίζεται με απόφαση του Προέδρου, το οποίο και έχει 
την ευθύνη της εύρυθμης λειτουργίας του Γ ραφείου και της άριστης κα¬ 
τάστασης των μηχανημάτων. Μαζί με το υπόλοιπο προσωπικό του 
Γ ραφείου εφαρμόζει την αγωγή, που ορίζουν με γραπτή εντολή οι για¬ 
τροί. 

Το προσωπικό του Γραφείου σε ειδικές περιπτώσεις και μετά από 
γραπτή εντολή του γιατρού, εφαρμόζει τη σχετική αγωγή και στα σπί¬ 
τια. 

5. Η οικογενειακή βοηθός παρέχει τις υπηρεσίες στα σπίτια των με¬ 
λών, μετά από γραπτή εντολή του Προέδρου και εκδίδεται μετά από ει¬ 
σήγηση της προϊσταμένης του Κέντρου. Κατά δεύτερο λόγο εξυπηρετεί 
οινάγκες καθαριότητας, ευπρεπισμού κ.λπ. του Κέντρου. 

6. Η οικιακή βοηθός παρέχει τις υπηρεσίες στο Κέντρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 15 Δεκεμβρίου 1988 

Με εντολή Νομάρχη 
Η Διευθύντρια 
I. ΛΕΠΕΤΣΟΥ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


